ઘણા ઓછાને ખબર હશે કે, અક્ષય કુમારની પણ એક બહેન છે, જેનું નામ છે અલ્કા ભાટિયા. તે ભાગ્યે જ લાઇમલાઇટમાં જોવા મળે છે. હાલમાં જ અક્ષય કુમારે પોતાના ટ્વીટર એકાઉન્ટ પર અલ્કાનો એક વીડિયો શેર કર્યો છે, જેમાં તેમણે અક્ષય કુમાર તરફથી મળેલ રક્ષાબંધનની સૌથી સુંદર ભેટ અંગે વાત કરી હતી. તેમણે જણાવ્યું હતું કે, પહેલા જ્યારે કશે પણ બહાર જવાનું હોય ત્યારે મારા માતા-પિતા કહેતા કે રાજુ(અક્ષય કુમાર)ને સાથે લઇ જા. ત્યારે અક્ષય હંમેશા એક જ જવાબ આપતા, પોતાનું ધ્યાન જાતે રાખ. મારા પિતાના નિધન બાદ અક્ષય ક્યારે મારા પિતાના રોલમાં આવી ગયા, મને ખબર જ નથી પડી. ત્યાર બાદ મારી પુત્રી મોટી થઇ અને એને જ્યારે અમેરિકા ભણવા જવાનું થયું ત્યારે મેં પણ હિંમત કરીને એને એટલું જ કહ્યું હતું કે, તારું ધ્યાન જાતે રાખજે.